MUNICIPIULUI CRAIOVA

CONSILIUL LOCAL AL MUNICIPIULUI CRAIOVA



        HOTĂRÂREA NR. 170
privind modificarea Hotărârii Consiliului Local al Municipiului Craiova nr.416/2014 referitoare la aprobarea Expertizei tehnice şi a  Documentaţiei de Avizare a Lucrărilor de Intervenţii pentru obiectivul de investiţie                       „Reabilitare  str. Coşuna”- varianta 1
 
Consiliul Local al Municipiului Craiova, întrunit în şedinţa ordinară din data de  28.04. 2016;

Având în vedere raportul nr.70669/2016 întocmit de Direcţia Investiţii, Achiziţii şi Licitaţii prin care se propune modificarea Hotărârii Consiliului Local al Municipiului Craiova nr.416/2014 referitoare la aprobarea Expertizei tehnice şi a Documentaţiei de Avizare a Lucrărilor de intervenţii pentru obiectivul de investiţie „Reabilitare  str. Coşuna” – varianta 1. 

În conformitate cu prevederile art. 44 alin. 1 din Legea nr.273/2006 privind finanţele publice locale, modificată şi completată şi Hotărârii de  Guvern nr.28/2008, modificată şi completată, referitoare la aprobarea conţinutului cadru al documentaţiei tehnico-economice aferente investiţiilor publice, precum şi a structurii şi a metodologiei de elaborare a devizului general pentru obiective de investiţii şi lucrări de intervenţii;
 
 În temeiul art.36 alin.2 lit.b coroborat cu alin.4 lit.d, art.45 alin.2 lit.e, art.61 alin.2  şi art.115, alin.1, lit.b din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă modificarea Hotărârii Consiliului Local al Municipiului Craiova nr.416/2014, în sensul completării denumirii obiectivului de investiţii din „Reabilitare  str. Coşuna”, în „Reabilitare str.Coşuna şi DE523”.

Art.2. Celelalte prevederi ale Hotărârii Consiliului Local al Municipiului Craiova nr.416/2014, rămân neschimbate.

Art.3. Primarul Municipiului Craiova prin aparatul de specialitate: Serviciul Administraţie Publică Locală şi Direcţia Investiţii, Achiziţii şi Licitaţii vor aduce la îndeplinire prevederile prezentei hotărâri.

